Abdel Salam Haroun

ʿAbd al-Salām ibn Muḥammad Hārūn (Janairu 18, 1909 -Afrilu 16, 1988) yana ɗaya daga cikin shahararrun masu bincike na al'adun Larabawa a ƙarni na ashirin.

 Rayuwarsa 
An haifi Abd al-Salam Harun a Alexandria a ranar 18 ga watan Janairu, 1909, ya fito daga cikin ahalin da ke sha'awar kimiyya da al'adu. Ya shiga Al-Azhar bayan ya kammala haddace Alkur'ani mai girma, da kuma koyon ka'idojin karatu da rubutu haka-zalika ya ci gaba da yin fice a sabgar karatunsa. Har zuwa lokacin  ya shiga Dar al-Ulum (Gidan Kimiyya), inda ya kammala a shekarar 1945.

 Ayyuka 
Haron ya buga littattafai da yawa kamar Matn ibn Shuja'a, Khizanat al-Adab by al-Baghdadi, Kitab Al-Hayawan, Kitab Al'Bayan wa'l-Tabyin, da ma sauran littattafai da dama.

 Girmamawa 
Abd al-Salam Harun an ba shi lambar yabo ta King Faisal International Award  a shekarar 1981 saboda kokarin da ya yi na binciken littattafan al'adun gargajiya, yayin da aka zaɓe shi a matsayin Babban sakatare a Kwalejin Harshen Larabci a birnin Alkahira a shekarar 1984.

 Mutuwa 
Haroun ya rasu ranar 16 ga watan Afrilun 1988.

 Manazarta 

Category:Masana Tarihi a Afrika
Category:Mutane daga Alexandria
Rukuni:Mutuwan 1988
Rukuni:Haifaffun 1909